Referat fra møte i FAU – Kirkevoll Skole
onsdag 1. novemberer 2017, kl.19.30-21.00, Kvarten

**Saksliste:**

1. Årsmøte i foreningen FAU v/ Kirkevoll Skole. Se egen innkalling
2. Godkjenning av innkalling til FAU-møte

3. Godkjenning av referat fra FAU-møtene 20/9 og 4/10
4. Gjennomgang av aksjonspunkter fra møte 4/10: status (eks: P-plasser, …)
5. Orientering ang MOT / Ta Egne Valg – kampanje i regi av Bjarg IL
6. Orientering ang hjertestarter (informasjon mottatt fra skolen)

7. Informasjon om mobbe-app v/ Sissel Fylling/ 6A

8. Kort orientering om Trafikalt grunnkurs ved Leder i Ungdomsgruppen, Monica Botnen

9. Kvalitetsoppfølging

10. Presentasjon av Årshjulet

11. Gjennomgang av Arbeidsgrupper og arbeid fremover (i lys av årshjulet)

12. Eventuelt

**Referat:**

**1**. Årsmøtet i foreningen FAU ble avholdt.
Det ble skrevet egen årsmøteprotokoll fra dette møtet.

**2**. Innkalling godkjent

**3.** Refarat fra FAU-møtene 20/9 og 4/10 ble godkjent

4. Ang. aksjoner fra forrige FAU-møte ble sak ang. parkering tatt opp. Det er her sendt en henvendelse til rektor fra Niels. Trafikkgruppen følger opp denne saken videre. Det må i kommende FAU møter avklares hvem som skal håndtere de ulike aksjonene og dette må komme med i referatet.

**5.** Ang. MOT / Ta Egne Valg – kampanje i regi av Bjarg IL, så sjekker Nils opp med rektor hva dette innebærer for FAU. Sak tas opp igjen på neste møte.

**6.** Skolen har hatt et ønske om hjertestarter, men rektor ønsker ikke et slikt innkjøp nå ettersom de hittil har vurdert at kostnadene blir for høye. Skolen er senter i bygden og flere på møtet argumenterte for at det var naturlig å ha en hjertestarter på skolen. Det finnes en hjertestarter på legekontoret i Fanabygden og denne er tilgjengelig på dagtid. Bygg og uteområder gruppen ser videre på denne saken.

**7.** Sissel Fylling hadde sendt henvendelse til skolen ang. mobbe-app med kopi til FAU. Hun fikk tilbakemelding på at dette er informert om i alle klasser fra 6. klasse og oppover. Informasjon har ikke nådd alle FAU-representantene på respektive trinn som var tilstede på møtet, og FAU vil sende henvendelse til rektor og be om at infoen når ut til alle, gjerne også på lavere trinn. Det ble foreslått å inkludere informasjon om dette i informasjonsskrivet fra rektor. Det ble forøvrig kommentert at saken vi hadde i høst på 7. trinn ble håndtert på en veldig bra måte av skolen.

**8.** Monica Botnen fra ungdom/revy gruppen har svart Kim trafikkskole at de kan fortsette med tilbud på skolen som tidligere. Det er sjekket opp alternativer, men tilbudet fra Kim var det beste. Det hastet med å ta en beslutning ettersom oppstart med mørkekjøring skal starte nå. FAU-møtet støttet beslutningen.

**9.** Kvalitetsoppfølgingen av skolen ble lagt inn som et ekstra punkt på agendaen ettersom vi trenger en FAU-representant til å stille på informasjonssamling i regi av fagavdelingen i kommunen
den 23. november. Sissel Fylling stiller på dette møtet. Hun får oversendt infoskriv.

Sissel vil komme med info fra samlingen i et senere FAU-møte. Det vi vet nå er at Bergen kommune skal ha kvalitetsoppfølging av Kirkevoll skole i 2018. Johan Johnsson kunne informere om at dette er en jevnlig foreteelse og at han deltok på dette i 2016. Han vil oversende det han har av dokumenter fra det arbeidet som ble gjort den gangen. Det ble påpekt at dette er et viktig arbeid, og at en nå begynner å se resultater av det arbeidet som ble gjort da.

**10.** Årshjulet fra 2015-2016 ble vist, Styret ser på dette til neste gang og kommer med et forslag til årshjul for 2017-2018.

**11.** Arbeidsgruppene samlet seg og startet arbeidet. Kontaktpersoner for gruppene er som følger:

**Gruppe 1 SKOLE/HJEM: Claus D. Lampe |** **clausdl@hotmail.com**

**Gruppe 2 TRAFIKK : Hemning Gurjod|** **heming.gujord@uib.no** **Gruppe 3 AKTIVITET: Kim Rommetveit |** **kim\_rommetveit@hotmail.com**

**Gruppe 4 TEMA: Niels S. Hansen |** **fanabond@online.no**

**Gruppe 5 BYGG og UTEOMRÅDER: Ronny G. Børsheim |** **borsheim@gmail.com**

**Gruppe 6 UNGDOM/ REVY: John Stavland |** **john.stavland@gmail.com**

**Gruppe 7 ØKONOMI: Eivind Bondhus |** **eivbon@online.no**

**Gruppe 8 SAMARBEIDSUTVALGET: Katrine Stavnes |** **katrinestavnes@gmail.com**

**12.** Under eventuelt er det lagt inn info om informasjonsdeling som ble tatt opp underveis i møtet samt to innspill:

- Det er vanskelig å finne informasjon om arbeid utført av tidligere FAU. Det skal finnes noe informasjon på en minnepinne, men nåværende styre har ikke fått denne. Det ble bestemt at vi bruker Disk i FAU sin felles gmail til lagring av dokumenter. Styret har tilgang her.

- Sissel informerte om status ang. arbeidet med å få Kirkevoll skole godkjent som en dysleksivennlig skole. Hun har vært i møte med spesialpedagog (positivt møte) og vært i kontakt med dysleksi Norge og Bergen kommune. Skolen har mye på plass og har startet prosessen med søknad.. Bergen kommune er positiv og Kirkevoll skole kan ble den første dysleksivennlige skolen i Bergen kommune.

- Bernard fra trafikkgruppen tok opp situasjonen med at bommen på veien inn til skolen fra nordsiden fortsatt mangler etter 2 måneder i elven. Det er da ikke noe som hindrer biler å komme inn på skolens område via denne veien. Rektor var tilstede og kunne opplyse om at saken var tatt opp senest samme dag.

\* Neste FAU møte blir onsdag 6. desember kl.19.30.

Referent: Siren Vatshelle (sirv@gmail.com)